

**Παρών ο ΚΟΑ στο Παγκύπριο Κύπελλο Κανό Καγιάκ**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής και το μέλος του ΔΣ Ανδρόνικος Ανδρονίκου εκπροσώπησαν τον Οργανισμό στο Παγκύπριο Κύπελλο Κανό Καγιάκ «Κίμων», που διεξήχθη στη Λάρνακα την Κυριακή 25 Ιουνίου 2023.

Το τουρνουά έγινε στην παρουσία του Υφυπουργού Έρευνας, Καινοτομίας και Ψηφιακής Πολιτικής Φίλιππου Χατζηζαχαρία. Ο κ. Κουκκουλλής και ο κ. Ανδρονίκου συμμετείχαν στις απονομές στους νικητές και συνεχάρησαν τον Ναυτικό Όμιλο Λάρνακας και την Κυπριακή Ομοσπονδία Κανό για την άψογη διοργάνωση. Με την παρουσία τους φανέρωσαν τη σταθερή στήριξη του Οργανισμού προς το άθλημα του κανό.